stanford-oval/wikipedia huggingface dataset:
ורמיקוליט
שימושים

לוורמיקוליט לאחר שעבר חימום יש שימושים מסחריים רבים. להלן כמה מהם:
ביציקה יחד עם סודיום סיליקט ("מי זכוכית") עבור:
בידוד בטמפרטורות גבוהות.
בידוד חסין אש
הגנה על פלדה וצנרת מפני אש.
תוסף לקרקע. תוסף יחד עם פרליט לצמחים בעציצים.
שומר לחות מעל אדמה, למשל בפיזור מעל זרעים שרק נישתלו למניעת התיבשותם. לשיפור הנביטה.
חומר אריזה גמיש מבודד
חומר סופח לשימוש במקרה של שפך כימי (בעיקר במעבדות)
מתאים לשמש כמצע לחיות שונות ו/או לדגירה של ביצי עופות.
אגרגט קל משקל לטיח ולבטון.
מקובל כתוספת לקרקע בתחתית של בריכות שחיה על מנת שהיציקה תהיה חלקה.
משמש באחסון חומרי נפץ כבולם פיצוץ.
את הוורמיקוליט כורים לשם מסחר בכמה מקומות בעולם. בשנת 2005 הייתה דרום אפריקה היצרנית העיקרית עם כ-40% מהתפוקה העולמית ואחריה ארצות הברית, וסין (על פי נתוני ה- British Geological Survey).
עד שנות ה-90 של המאה ה-20 הייתה ארצות הברית היצרן העיקרי של ורמיקוליט (עד כ-80% מהתפוקה העולמית), בייחוד מהמכרה בליבי (Libby) שבמונטנה ששיווק את תוצרתו תחת השם המסחרי זוֹנוֹליט. אלא שאז נתגלה שהוורמיקוליט שנכרה באתר זה מזוהם בטרמוליט, אחד מסוגי האזבסט המסוכנים ביותר. עיתונאים טוענים כי בליבי ובסביבתה מתו כ-200 איש מסרטן עקב חשיפה לאזבסט שבוורמיקוליט, והסוכנות להגנת הסביבה של ממשלת ארצות הברית קבעה כי יש לטפל בעדיפות בניקוי של האתר, הקצתה לכך 120 מיליון דולר וכינתה את המקום "המקרה הגרוע ביותר בתולדות ארצות הברית שבה נחשפה קהילה לחומר רעיל". על החברה שהפעילה את המכרה הוטלו קנסות כבדים, וכנגד חלק ממנהליה בעבר הוגשו כתבי אישום פליליים.
מקור ותפוצה

ורמיקוליט נוצר מביוטיט או מפלוגופיט  עקב בלייה או פעילות הידרותרמית שבה הוחלף קטיון האשלגן בקטיון מגנזיום או ברזל. כמו כן במגע בין סלעי יסוד פלסיים לסלעים מאפיים או אולטרה-מאפיים (עשירים בברזל ובמגנזיום) דוגמת פירוקסניט או דוניט. כמו כן בקרבונטיטים ובאבן גיר שעברה התמרה. הוורמיקוליט מצוי גם כמרכיב חרסיתי בקרקעות.
הוורמיקוליט אינו נפוץ בכמויות גדולות. מקומות בהם ניתן למצוא את המינרל כוללים את העיירה מילברי (Millbury) שבמחוז ווסטר (Worcester) במדינת מסצ'וסטס (שם נמצא המינרל לראשונה), במחצבת רתרפורד (Rutherford quarry), סמוך לטוקסידו (Tuxedo), במחוז הנדרסון (Henderson) שבקרוליינה הצפונית, ובאתר ליבי (Libby) במחוז לינקולן (Lincoln) במונטנה שבארצות הברית; בבולונג (Bulong) שבמדינת אוסטרליה המערבית באוסטרליה; באג'מר (Ajmer) בראג'סטאן שבהודו; בפלאבורווה (Phalaborwa) בטרנסוואל שבדרום אפריקה; במסיב קובדור בחצי האי קולה שברוסיה; וכן במקומות בהם כורים אותו באופן מסחרי: במכרה נאמקהארה (Namekhara) שבאוגנדה, בסין, בברזיל, בשוודיה, בקנדה ובזימבאבווה.
לקריאה נוספת

Deer, W.A., R.A. Howie, and J. Zussman  Rock-forming minerals, v. 3, sheet silicates, Pages 246-257, 1963
הערות שוליים

↑  פרויקט RRUFF
1 2  Vermiculite Mindat
↑  Geological Overview
| --- | --- |
בקרת זהויות :  NDL: 00563256  NKC: ph468055
זום (יישום)

| --- | --- |


 מפתח:  Zoom Video Communications 
 מחזור חיים:  25 בינואר 2013 – הווה (11 שנים) 
 גרסה אחרונה:  5.0.1 (9 באפריל 2022) 
 מערכת הפעלה:  Microsoft Windows, אנדרואיד, iOS, לינוקס, macOS, Chrome OS 
 zoom.us
 
זום (באנגלית: Zoom) היא תוכנה לקיום שיחות וידאו וועידות וידאו שפותחה על ידי חברת Zoom Video Communications האמריקאית. התוכנה פועלת במחשבים אישיים ובטלפונים חכמים וזכתה לפופולריות רבה בעקבות מגפת הקורונה שחייבה ריחוק חברתי.
התוכנה מופצת בגרסת פרימיום – גרסה בסיסית המאפשרת שימוש חינם, מוגבל מבחינת משך הוועידה ומספר המשתתפים, וגרסה בתשלום – גרסה מלאה ללא מגבלות אלה. בישראל, על שיחות שנוצרו דרך חשבון מוסדי, למשל של משרד החינוך, לא חלות הגבלות כמו זמן שיחה מקוצר.
התוכנה פועלת במערכות ההפעלה Microsoft Windows,‏ macOS, לינוקס, אנדרואיד ו-iOS.
יכולות המוצר

תחילה זום תמכה באופציה לארח ועידות וידאו בנות עד 15 משתתפים. ב-25 בינואר 2013 הורחבה היכולת לתמיכה בעד 25 משתתפים בשיחת וידאו. בגרסה 2.5 רף המשתתפים העליון עלה עד ל-100 משתתפים לכינוס וידאו. כיום החברה מציעה ללקוחות עסקיים לארח פגישות וידאו של עד אלף משתתפים. זום משתמשת בהצפנת AES‏ 256 ביט בשכבת הייצוג.
סקירת התוכנה

בראשית ימי המוצר, מאמצים מוקדמים (early adopters) כמו העיתונאי וולט מוסברג (אנ') הביעו חשש כי איכות התקשורת בזום עלולה להיפגע ככל שמשתמשים נוספים יתחילו להשתמש בתוכנה. ב-2012 לזום היו "רק 1,000 משתמשים", ולפי מוסברג, "ייתכן כי אם מיליונים ישתמשו בו, מהירות ואיכות התקשורת ירדו". בביקורת שכתב בוול סטריט ז'ורנל, הוא ציין כי "זום הוא חלופה אטרקטיבית" לסקייפ ול-Google Hangouts.
ב-2 באפריל 2013, חודשיים לאחר השקת זום, ג'ודי שניידר ופול דוהרטי כתבו את חוות דעתם על זום ב-Construction Executive. הם כתבו כי "הפגישה הראשונה עברה ללא תקלות", והנימה הכללית בסיקורם הייתה חיובית. ב-23 בספטמבר 2013, כשישה חודשים לאחר השקת זום, אמילי ריד כתבה סקירה מקיפה על המוצר, שבו סברה כי "הוא מושלם אם ברצונך להקליט את הפגישה, או לשתף את המסך את הטלפון הסלולרי", אך מנגד "בעוד ששיחות אחד על אחד הן ללא מגבלת זמן בחשבון חינמי, ישנה סוגיה שעשויה להיות מעצבנת והיא ששיחות קבוצתיות בחשבון חינמי מוגבלות לזמן של 40 דקות".
ב-3 באוקטובר 2013, פרסם מגזין Geek (אנ') סקירה של חלופות ל-FaceTime באנדרואיד, ובה ציין בין היתר את זום וכתב: "על אף שזום תוכננה במקור לפגישות מקצועיות, קל מאוד להסב אותה גם לשימוש אישי". אתר הנשים SheKnows (אנ') כתב: "זום עוזר לעסקים קטנים להשיג רמת תקשורתיות ששמורה בדרך כלל לארגונים גדולים וממוסדים".
ניטין פרדהאן (אנ'), מנהל מערכות המידע של מחלקת התחבורה של ארצות הברית, כתב מאמר מערכת למגזין InformationWeek (אנ') וציין: "לאחר שהשתמשתי בתוכנה במשך שנה, היא הפכה לערוץ התקשורת המרכזי שלי לדיונים בנושאים חשובים, אפילו לפני דואר אלקטרוני וטלפון".
בעיות אבטחה

בנובמבר 2018 נמצאה חולשת אבטחה במוצר (CVE-2018-15715) שאפשרה לתוקף שלא עבר הזדהות לזייף הודעות UDP מאחד ממשתתפי השיחה או מהשרת של זום כדי להפעיל פונקציונליות בצד הלקוח. כך תוקף יכול, למשל, להסיר משתתפים משיחות, לזייף הודעות ממשתמשים ולהשתלט על המסך שמשותף בין משתתפי השיחה.
ביולי 2019 פרסם חוקר האבטחה ג'ונתן לייתסצ'ו (Jonathan Leitschuh) מתקפת אפס ימים שמאפשרת לכל אתר לצרף משתמש MacOS ללא הסכמתו לשיחת זום, עם מצלמה דולקת. בנוסף, כל ניסיון להסיר את ההתקנה של זום על מחשב המאק יגרום לתוכנה להתקין את עצמה מחדש ברקע, באמצעות שרת חבוי שהותקן על המכונה בזמן ההתקנה הראשונית ונשאר פעיל אפילו לאחר הסרת ההתקנה. לאחר ביקורת ציבורית על החברה, החברה עדכנה את המוצר והסירה את החולשה ואת השרת החבוי, ובכך אפשרה תהליך מלא של הסרת ההתקנה.
בעקבות התפרצות נגיף הקורונה בישראל והגידול בשימוש באפליקציה, התריעה תהילה שוורץ אלטשולר כי האפליקציה יכולה לאסוף מידע פאסיבי כגון כתובת מגורים בעזרת קובצי עוגיות. עקב התראות נוספות לפרצות אבטחה, החברה הודתה שחלק מהשיחות נותבו דרך סין, ושהקלטות של השיחות נותרו זמינות באופן פומבי במקרים מסוימים, ומנכ"ל זום הודיע כי החברה תתמקד בתיקון בעיות האבטחה. למרות זאת, באפריל 2020 הוגשו מספר תובענות ייצוגיות נגד החברה בנושא זה.
ביולי 2020 פרסמה חברת צ'ק פוינט הישראלית מידע אודות פרצת אבטחה חמורה שגילתה במוצר, המאפשרת לגורמים חיצוניים לזייף קישורים ייעודיים של חברות וארגונים ולהתחזות אליהם.
השפעות ועידות וידאו

היישום מאפשר ועידות וידאו רבות משתתפים ומתאים מאוד לישיבות עבודה, הרצאות וכדומה הדורשות יכולת אינטראקטיבית. הוא נחשב לכלי מהיר ונוח המסוגל לקשר בו זמנית אנשים מכל מקום בעולם. יש משתמשים מסוימים בוועידות וידאו ממושכות שמתלוננים על עייפות. מייחסים זאת לאימוץ העיניים, לחסך בתקשורת בלתי מילולית במהלך הפגישה, לתהיה המטרידה איך אנחנו נראים כשהמצלמה תמיד עלינו, ולהשהיה בתגובת האחר.
בימי הקורונה

התפרצות מגפת הקורונה בעולם הביאה לסגר במדינות רבות. אנשים רבים עברו לעבוד מהבית וגם צרכו שירותי חינוך ותרבות דרך המחשב. תופעה זו הביאה לעלייה משמעותית מאוד בהיקף השימוש בתוכנת זום. בעקבות סגירת הקמפוסים האוניברסיטאים, מספר אוניברסיטאות החלו ללמד באמצעות הכלי הזה.
גם בישראל בתקופות בהן נסגרו בתי הספר במהלך תקופת הלימודים, אימצה מערכת החינוך בישראל את תוכנת הזום עבור קיום לימודים באופן מקוון. בעקבות הסתגרות הציבור המבוגר בביתו בתקופת הקורונה והפסקת הפעילות במוסדות תרבות, אמנות, מוזיאונים, מועדונים וספריות נפוץ השימוש בזום בקרב גופים רבים, בהם גם גופים פרטיים, על מנת לשמור קשר עם קהלים שונים ולהנגיש באמצעות היישום הרצאות, מצגות, סיורים וירטואליים, הדרכות ועוד.
איסור שימוש בזום

ב-10 באפריל 2020 נאסר בסינגפור על שימוש בזום בחינוך הרשמי, בגלל תלונות על הטרדות מיניות. ב-10 באוקטובר 2023 פרסם משרד החינוך בישראל הנחיה לעובדי ההוראה לא להשתמש בזום.
בעקבות התגברות המודעות לבעיות האבטחה של התוכנה, החלו חברות וממשלות נוספות לאסור על שימוש בה, בהן גוגל (שגם מתחרה בזום בתחום שיחות הווידאו), SpaceX, ממשלת טאיוואן, ממשלת גרמניה, הסנאט האמריקאי ובתי ספר בכל ארצות הברית.
הערות שוליים

1 2  Mossberg, Walter S. (21 באוגוסט 2012). "A Chance To Call 15 Friends To Video Chat In High Def". Wall Street Journal. {{cite web}}:  (עזרה)
↑  Brown, Shelby (10 במרץ 2020). "Skype vs. Zoom: Which video chat app is best for working from home?". CNET. נבדק ב-17 במרץ 2020. {{cite news}}:  (עזרה)
↑  Chao, Jude (18 ביוני 2013). "Zoom Aims to Disrupt Video Conferencing Market". Enterprise Networking Planet. {{cite web}}:  (עזרה)
↑  "Mossberg Reviews Group Video Chat Service Zoom.us" – via www.wsj.com.
↑  Schriener, Judy; Doherty, Paul (2 באפריל 2013). "Review: Zoom—A New Online Video Conferencing Service". Construction Executive. {{cite web}}:  (עזרה)
↑  "Video Calls & Video Conferencing: Have you Tried Zoom.us?". 30 בספטמבר 2013. {{cite web}}:  (עזרה)
↑  Holly, Russel (3 באוקטובר 2013). "The 5 Best Alternatives to FaceTime for Android". Geek Magazine. {{cite web}}:  (עזרה)
↑  Fetzer, Mary (29 ביולי 2013). "10 Apps Entrepreneurs Must Have". SheKnows. {{cite web}}:  (עזרה)
↑  Pradhan, Nitin (23 בינואר 2014). "Better Videoconferencing In The Cloud". InformationWeek. {{cite web}}:  (עזרה)
↑  CVE - CVE-2018-15715, cve.mitre.org
↑  Leitschuh, Jonathan (2019-07-09). "Zoom Zero Day: 4+ Million Webcams & maybe an RCE? Just get them to visit your website!". Medium (באנגלית). נבדק ב-2019-07-09.
↑  Anderson, Tim (2019-07-09). "Anyone for unintended Chat Roulette? Zoom installs hidden Mac web server to allow auto-join video conferencing". The Register. נבדק ב-2019-10-17.
↑  יסמין יבלונקו, ‏מנכל זום: נפסיק להשקיע בפיתוח פיצ'רים ונתמקד בתיקון בעיות אבטחה, באתר גלובס, 3 באפריל 2020
1 2  זה היה מהיר: ישראלים כבר תובעים את ‘זום’, באתר גיקטיים
↑  רפאל קאהאן, צ'ק פוינט: פרצה חמורה אפשרה להאקרים להתחזות לחברות ומשתמשים באפליקציית Zoom, באתר כלכליסט, 16 ביולי 2020
↑  מייקי לוי‏, צ'ק פוינט חושפת פירצת אבטחה חמורה ב"זום", באתר וואלה, 16 ביולי 2020
↑   איתן לשם, לא יצאתם לשנייה, אבל אתם מותשים לגמרי? הכירו את "עייפות ה-Zoom", באתר הארץ, 25 באפריל 2020
↑  בואו נעשה את זה טוב יותר - הוראה אקדמית בזום, באתר ynet, 7 באפריל 2020
↑  הוראה בימי קורונה - טכנולוגיית Zoom, באתר in.bgu.ac.il
↑  הוראה ולמידה בזמן קורונה, באתר tauonline.tau.ac.il
↑  מייקי לוי‏, כוכבת הסגר: כל מה שאתם צריכים לדעת על תוכנת Zoom, באתר וואלה, 22 במרץ 2020
↑   ליאור דטל, לא על הזום לבדו: כך צריך ללמד מרחוק, באתר TheMarker‏, 19 בספטמבר 2020
↑  ראה למשל מיזם הקורסים המקוונים, בזום, של ספרית בית אריאלה.
↑  "סינגפור אסרה את השימוש ב-ZOOM במערכת החינוך" ערוץ 7 10/04/20 - כמקור משני ל"חדשות 12"
↑  אושרי אלקסלסי, ‏משרד החינוך עובר ללימודים ב-Google Meet: "זום אינה עומדת בדרישות האבטחה", באתר Geektime
יעל אודם, ‏"מחבל נכנס לזום של בית הספר והפחיד את הבנות": הנהלים החדשים של משרד החינוך, באתר ‏מאקו‏, 10 באוקטובר 2023
חסידות אוסטרהא

חסידות אוסטרהא הייתה חסידות ווהלינית (כיום אוקראינה). אבי השושלת היה רבי יעקב יוסף מאוסטראה המכונה "רבי ייב"י".
תולדות החסידות

לרבי יעקב יוסף היו שלושה בנים, רבי אליקים געץ, רבי פנחס ורבי נחמן. רבי אליקים געץ התנהג באדמו"רות אך לא בפרסום. הוציא את ספרו של אביו. נפטר בכ"ו באלול תקפ"ד. רבי נחמן היה פרוש מהעולם וצם משבת לשבת. רבי פנחס כיהן באדמו"רות באוסטרהא. היה מתמיד גדול והיה נוהג להתבודד בבית המדרש. נפטר בכ"ב בכסלו תקס"ו. בניו היו רבי יעקב יוסף ממלא מקומו ורבי משה מאורזיטשוב. חתנו היה רבי ברוך מקונסטנטין.
רבי יעקב יוסף ספרד היה חתנו של הרב יצחק מדוברובנה ושרה, ביתו של רבי נחמן מברסלב, וצאצאי הבעל שם טוב ורבי נחמן מהורדנקא. כיהן כאדמו"ר לאלפים. ישב במאסר יחד עם רבי אברהם מטריסק עקב הלשנה של המשכילים. בשנת תר"ט נסע לימפולי שם נפטר בכ"ג בתמוז. שלושת בניו כיהנו באדמו"רות. חתנו היה רבי יעקב שמשון הגר מקוסוב.
רבי אברהם כיהן בקוניב(רו') הסמוכה לאוסטרהא. נישא לאדל בתה של חיה בתו של רבי נחמן מברסלב. נפטר בשנת תר"ל. מחתניו היו רבי יוסף דוד מלוצק רבי מרדכי ליברזון משושלת פרוסקורוב ורבי יוסף מקאמין.
רבי אליקים געץ מילא את מקום אביו. נישא לנכדת רבי דוד פורקס ובשנית היה חתנו של רבי יוסף דוד מאליק. נפטר בכ"א בטבת תרמ"ה. חתנו בזיווג שני היה רבי דוד מסקווירא.
רבי יצחק אייזיק כיהן כאדמו"ר עצמאי באוסטרהא ופתח בית מדרש שנקרא "שבת שטוב".
רבי נחמן
בנותיו: חוה אשת רבי נחום בן רבי ישראל בן הדגל מחנה אפרים ובשנית אשת רבי יעקב שמשון הגר מקוסוב, מרים אשת רבי ברוך מקונסטנטין, חנה אשת רבי משה מקוריסטשוב, חיה פערל אשת רבי אברהם דוב אורטנברג רבה של לכוביץ' (חותני רבי אליעזר מסקאליה).
בדור החמישי כיהן רבי אלתר מרדכי (ר' אלטר'ניו) בנו של רבי אליקים געץ. כיהן באדמו"רות למעלה מ-50 שנה. כאביו וסבו היו לו אלפי חסידים. היה מכניס אורחים גדול ואירח בשבתות עשרות חיילים יהודיים. התפרסם כלמדן גדול וכעניו. נפטר בי"ט בתשרי תרצ"ה. בניו לא כיהנו באדמו"רות אחריו וכך הסתיימה חסידות אוסטרהא. חתנו היה רבי נחום יהושע הלוי פיצ'ניק מברזנה.
אדמו"ר נוסף מגזע השושלת היה רבי שמחה שהיה לו בית מדרש עצמאי באוסטרהא.
תולדות החסידות > קוניב

בנו של רבי אברהם מקוניב היה רבי יעקב יוסף. כיהן בקוניב ואחר כך באוסטרהא כאדמו"ר מקוניב. אף הוא חסידיו היו מרובים. נספה בשנת תש"ב.
בנו של רבי יעקב יוסף היה רבי אברהם פנחס חתן רבי מרדכי מלויעב. כיהן כאדמו"ר מקוניב בארצות הברית והתפרסם שם מאוד. נפטר בניו יורק בי"ז בתמוז תש"י. הוציא ספר עם דברי תורה של אדמו"רי השושלת בשם "רב ייבי סבא". חתניו היו (בזיווג ראשון) רבי אהרן הופשטיין מקוז'ניץ ו (בזיווג שני) רבי מנחם נחום מסקווירא-מחנובקה. בן נוסף של רבי יעקב יוסף היה הרב לייב חתן רבי אלתר מנובומינסק.
אורזיטשוב

רבי משה מאנדל, בנו של רבי פנחס מאוסטרהא כיהן באורזיטשוב לחלק מחסידי אביו. היה חתנו של רבי אברהם מסדילקוב. היה תלמידו של הסבא משפולי. נפטר בי"ט באלול. אחד מחתניו היה הרב זלמן חודורוב מברדיצ'ב
בנו של רבי משה, רבי יעקב יוסף מאנדל מילא את מקומו. ביקר בירושלים בשנת תרי"ד, והצטייד בדרכון טורקי בנוסף לדרכונו הרוסי, מחשש שמא תפרוץ מלחמה. בדרכו חזרה תפסוהו הטורקים עם דרכונו הטורקי ועצרו אותו. רבי ישראל ב"ק נסע לאיסטנבול לדבר עם הווזיר, אותו הכיר מתקופת שהותו בארץ ישראל, ופעל לשחרורו (רבי ישראל נשאר אחר כך והפך ליועצו של הווזיר). נפטר בי"ג באב.
בניו היו רבי אליקים געץ ורבי אברהם. חתנו היה רבי שלום דובער שניאורסון.
רבי אברהם היה יורשו המרכזי של אביו. היה חתן דודו (חתן סבו) הרב מאיר ברונפמן אב"ד לובר. נפטר בד' בשבט תר"ע. רבי אליקים געץ כיהן באורזיטשוב ובקאזין. היה חתנו של רבי חיים יצחק מיאנוב. חיבר ספר בשם "אמרי אמת". נפטר בט"ז בניסן תרנ"ה.
בנו של רבי אליקים געץ היה רבי יעקב יוסף (השני מאורזיטשוב), חתן רבי אברהם שמואל מברזנה. מילא את מקום אביו בקאזין וכיהן גם בסטפניץ ובבוהיסלוב. נפטר באלול תש"א בקייב.
בניו של רבי אברהם היו רבי דוד (חתן רבי גדליה ממאלין), רבי ישעיה (חתן רבי פנחס מסוקלובקה) ורבי יעקב יוסף (חתן רבי דן מקונסטנטין) חתנו היה רבי יעקב ישראל מצ'רנוביל. בזיווג שני היה חתנו של הרב רבי מרדכי אדמו"ר ממעז'יבוז (בנו של רבי יחיאל מיכל מדרוהוביטש) וגיסו של רבי יעקב ישראל קארף. נולד לו ישראל יהודה, ברוך, ובתו אדל.
לקריאה נוספת

יצחק אלפסי, החסידות, תל אביב, הוצאת מעריב, 1977, עמ' 74-75.
תפארת יעקב יוסף - אוסטראה, תשס"ד, מכון באר יצחק - סקאליע.
חנוך ברקת

אין תמונה חופשית
חנוך ברקת (נולד ב-3 בספטמבר 1959) הוא איש עסקים ויזם חברתי ישראלי. מכהן כיום כיו"ר 'קרן דואליס להשקעות חברתיות' שהוקמה על ידו בשנת 2008.
חיים אישיים

חנוך ברקת נולד בטורונטו, קנדה, לחנה ולפרד בורובוי, שהוריהם הגרו לאמריקה ממזרח אירופה, ולו שלושה אחים. הם עלו לישראל בשנת 1970, והשתקעו ברמת השרון. בצבא שירת כקצין קשר בחיל המודיעין.
לברקת תואר ראשון בהנדסת מחשבים בטכניון ותואר MBA מתוכנית המנהלים הבינלאומית קלוג-רקנטי שבאוניברסיטת תל אביב. בנוסף, עבר קורס מדריכי טיולים לידיעת הארץ.
פעילות עסקית

ברקת כיהן כסגן נשיא שיווק ומכירות בחברת האלקטרוניקה האמריקאית DSP Corporation, ומנהל המשרד היפני של החברה. לאחר מכן כיהן כמנכ"ל בקרן אייפקס פרטנרס ישראל, למשך 10 שנים, קרן השקעות והון סיכון שמרכזה בלונדון.
עם פרישתו מאייפקס, עסק ברקת ביזמות חברתית במסגרת פרויקטים חברתיים וחינוכיים רבים. שאיפתו לשלב בין ניסיונו העסקי מעולם ההון סיכון ורצונו לקדם מטרות חברתיות הביאו אותו לייסד את 'קרן דואליס להשקעות חברתיות'.
פעילות עסקית-חברתית

בשנת 2005 החליט ברקת לעזוב את העולם העסקי ולעבור לעולם החברתי. לאחר שהתנדב בעמותות שונות בישראל הוא החליט לבחון האם פעילות חברתית תהיה משמעותית יותר במידה ותנוהל עם כלים עסקיים מעולם ההון-סיכון, מה שהוביל אותו להקים את 'קרן דואליס להשקעות חברתיות'. השם "דואליס" נובע מהדואליות שבין העולם העסקי לחברתי.
'קרן דואליס' פועלת לקידום מטרות חברתיות באמצעות עסקים חברתיים. הקרן מאמינה כי יש מקום ליצירת שילוב בין העולם העסקי לעולם החברתי שלא על בסיס תרומה, וכי קיימים הזדמנות וצורך אמיתי לעודד יזמים חברתיים לבנות עסקים חברתיים למטרות רווח (אך לא למיקסום רווח). 'קרן דואליס', הפועלת במתכונת של קרן הון סיכון, שואפת לסייע לעסקים החברתיים ומאמינה כי ניתן להגיע לאיזון בין מטרותיו החברתיות של העסק החברתי לבין מטרותיו העסקיות. רווחי הקרן מהשקעות בעסקים חברתיים חוזרים להשקעות חדשות.
הקרן, אשר השקיעה עד היום ב-11 עסקים חברתיים, פועלת בשיתוף פעולה רב מגזרי ומשלבת בכל אחד מהעסקים החברתיים בהם היא שותפה עמותות אשר מתמחות באוכלוסיות היעד, יזמים פרטיים, משקיעים, אנשי עסקים וגורמים רלוונטיים ברשויות המקומיות ובמשרדי הממשלה. לצד פעילות זו, הקרן פועלת לקדם שינויים רגולטוריים הנדרשים לביסוס תעשייה של עסקים חברתיים בישראל ואף פועלת להעמקת המחקר בתחום חדש ומתפתח זה.
בשנת 2014 פתחה מדינת ישראל מכרז לקרנות השקעה בעסקים חברתיים- "קרן יוזמה חברתית" בניהול קרנות הביטוח הלאומי, משרד האוצר והמועצה הלאומית לכלכלה. לפי הקריטריונים שפורסמו במכרז, הקרנות שיזכו יזרימו 45 מיליון ₪ משלושה מקורות (מדינה, משקיעים ותרומות), לפתיחת עסקים חברתיים חדשים בישראל. במרץ 2015, זכו 'קרן דואליס' ו-IVN במכרז של המדינה- כ-20 מיליון ₪ להשקעה בעסקים שיספקו תעסוקה לאוכלוסיות מוחלשות.
פעילות ציבורית

2007- כיום - חבר ועד מנהל- 'קרן דואליס להשקעות חברתיות'.
2010 - חבר בשולחן העגול הממשקי במשרד ראש הממשלה מטעם המגזר העסקי.
2006 - יוזם תוכנית "פקחים צעירים" לנוער ברשות שמורות הטבע והגנים הלאומיים.
2002- 2008 - חבר ועד מנהל- טכנודע גבעת אולגה – מרכז העשרה חינוכי במדעים וטכנולוגיה.
2005 - 2007 - יו"ר קרן נס להלוואות לעסקים קטנים בנגב בניהול הסוכנות היהודית.
2004 - 2006 - חבר בהנהלת קבוצת הכדורגל- הפועל תל אביב (בוגרים).
2002 - 2004 - יו"ר ועדת תקינה ואתיקה - איגוד קרנות הון סיכון בישראל.
1999 - 2002 - משרד התמ"ת- המדען הראשי- חבר ועדת המחקר.
לקריאה נוספת

צחי כהן, "שישבת - חנוך ברקת, מנכ"ל קרן דואליס להשקעות חברתיות", מוסף ממון שישי, ידיעות אחרונות, 12 ביולי 2013
הערות שוליים

1 2 3  צחי כהן, "שישבת - חנוך ברקת, מנכ"ל קרן דואליס להשקעות חברתיות", מוסף ממון שישי, ידיעות אחרונות, 12 ביולי 2013
1 2 3  קרן דואליס להשקעות חברתיות, באתר האתר הרשמי
↑  מיקי פלד, חנוך ברקת: "עסקים חברתיים הם העתיד", באתר כלכליסט, 14 במאי 2012
↑  גיל קליאן, עסק חברתי בעירבון מוגבל, באתר כלכליסט, 6 באוגוסט 2014
↑  גיל קליאן, 50 מיליון שקל בדרך לעסקים החברתיים, באתר כלכליסט, 18 במרץ 2015
טופ 100 ברזיל

טופ 100 ברזיל (באנגלית: Top 100 Brasil) או ברזיל הוט 100 איירפליי (Brasil Hot 100 Airplay) הוא מצעד מוזיקה בברזיל, המדרג 100 שירים, בהסתמכות על נתוני איירפליי של 256 תחנות רדיו מקומיות, שנאספו על ידי Crowley Broadcast Analysis (אנ'). בתחילה, מאז אוקטובר 2009, המצעד פורסם מדי חודש על ידי בילבורד ברזיל. מאז אפריל 2014, המצעד מתפרסם מדי שבוע.
ב-2018, מצעד המוזיקה התחיל להופיע באתר Crowley Charts, שנוצר על ידי Crowley Broadcast Analysis. כמו כן, באתר מתפרסמים גם מצעדי מוזיקה של 10 שירים המחולקים לפי ז'אנר מוזיקלי (פופ לאומי, פופ בין-לאומי, פופ/רוק לאומי, פאגודה (אנ'), סטראנג'ו (אנ'), פוחו, פאנק/מוזיקה שחורה, וגוספל). בינואר 2019, בילבורד ברזיל הפסיק את פעילותו, ולכן אך ורק Crowley Charts מפרסם את המצעד השבועי.
השיר הראשון שהופיע במקום הראשון במצעד המוזיקה היה "Halo" של ביונסה. גרסתה של מריה קארי לשיר "I Want to Know What Love Is" הוא השיר שהופיע לזמן הארוך ביותר במקום הראשון במצעד (27 שבועות).
הערות שוליים

↑  "Too 100 Billboard Brazil - Weekly". Billboard Brasil. באפריל 2014. אורכב מ-המקור ב-6 בינואר 2015. נבדק ב-30 באפריל 2014. {{cite web}}:  (עזרה)
↑  Brazil Launches Monthly Magazine With Local Charts. (אורכב 29.10.2022 בארכיון Wayback Machine) Billboard.biz. Published by Nielsen Business Media, Inc. Retrieved 09-24-2009.
↑  "Crowley Charts: Ferramenta de monitoramento de músicas". Agência Métrica. 14 במרץ 2019. ארכיון מ-2019-05-25. נבדק ב-25 במאי 2019. {{cite web}}:  (עזרה)
↑  "Exclusivo: após 10 anos de atuação, Billboard Brasil encerra operações no país". Mundo da Música. 1 באפריל 2019. ארכיון מ-2019-05-25. נבדק ב-25 במאי 2019. {{cite web}}:  (עזרה)
| מצעדי מוזיקה |
| --- | --- | --- |
| אפריקה | דרום אפריקה • המזרח התיכון וצפון אפריקה • ניגריה |  |
| אסיה | אינדונזיה • הודו • הונג קונג • המזרח התיכון וצפון אפריקה • הפיליפינים • וייטנאם • טאיוואן • יפן • ישראל • לבנון • סין • פקיסטן • קוריאה הדרומית • תאילנד |  |
| אירופה | אוסטריה • אוקראינה • איטליה • אירלנד • אסטוניה • בלגיה • גרמניה • דנמרק • הולנד (הולנד טופ 40 • מצעדי הולנד) • הונגריה • הממלכה המאוחדת • טורקיה • יוון • ליטא • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קפריסין • קרואטיה (שירי קרואטיה • טופ ליסטה) • רומניה • רוסיה • שוודיה • שווייץ |  |
| אמריקה הצפונית | ארצות הברית • מקסיקו (איירפליי • שירי מקסיקו • טופ 100 • מוניטור לטינו) • קנדה |  |
| אוקיאניה | אוסטרליה • ניו זילנד |  |
| אמריקה הדרומית | ארגנטינה • ברזיל (טופ 100 ברזיל • שירי ברזיל • ברזיל הוט 100) • ונצואלה • סורינאם • פרגוואי • פרו • קולומביה |  |
| אמריקה המרכזית | אמריקה המרכזית • הונדורס • קוסטה ריקה |  |
ויליאם ססיל

שלט האצולה המחולק לרבעים של ויליאם ססיל, ברון ברלי ה-1.
ויליאם ססיל בראש ישיבה במוסד לחסויים ולהקצבות לצמיתי המלכה (Court of Wards and Liveries)
תחריט של אליזבת הראשונה, מלכת אנגליה, יושבת ולצידיה שני יועציה הקרובים: סר ויליאם ססיל וסר פרנסיס וולסינגהם.
סר ויליאם ססיל, ברון ברלי הראשון (באנגלית: William Cecil, 1st Baron Burghley‏, 13 בספטמבר 1520 - 4 באוגוסט 1598) היה מדינאי אנגלי, יועצה הראשי של המלכה אליזבת הראשונה ברוב שנות מלכותה, פעמיים מזכיר המדינה (1550-1553 ו-1558-1572) והלורד הראשון של האוצר מ-1572. הוא היה חבר במסדר הבירית ובמועצה המלכותית.
הוא הגדיר את היעד המרכזי של המדיניות האנגלית ביצירת איחוד פרוטסטנטי של איי בריטניה. הדרך ליעד זה לשיטתו כללה את השלמת השליטה על אירלנד, כריתת ברית עם סקוטלנד ובניית צי מלכותי חזק להגנה מפני פלישה. הוא היה המייסד של שושלת ססיל אשר מתוכה צמחו פוליטיקאים רבים, כולל שני ראשי ממשלה.
שנותיו המוקדמות

ססיל נולד בבורן, לינקולנשייר, בשנת 1520, כבן יחיד לריצ'רד ססיל, בעל אחוזת ברלי (ליד סטמפורד, לינקולנשייר) ולאשתו, ג'יין האקינטון. ויליאם . ב-1535, בהיותו בן 14, החל את לימודיו בסיינט ג'ון קולג' בקיימברידג', שם למד יוונית. הוא גם רכש את חיבתה של מרי צ'ק, אחות אחד ממוריו. בשנת 1541 הועבר על ידי אביו לאכסניית גריי בלי שקיבל תואר, כפי שהיה מקובל באותה עת למי שסירב להתחתן. צעד זה היה מיותר שכן כעבור 4 חודשים נישא ויליאם למרי צ'ק. במאי 1542 נולד בנו תומאס, הרוזן לעתיד של אקסטר ובפברואר 1543 נפטרה אשתו הראשונה של ויליאם ססיל. שלוש שנים לאחר מכן, ב-21 בדצמבר 1546 הוא התחתן עם מילדרד קוק, אשר נחשבה יחד עם ג'יין גריי כאחת משתי הגברות המלומדות ביותר בממלכה, ושאחותה, אן, הייתה אשתו של סר ניקולס (ומאוחר יותר אמא של סר פרנסיס) בייקון.
קריירה מוקדמת

הקריירה המוקדמת של ויליאם ססיל הוקדשה לשירותו של הדוכס סומרסט (אחיה של המלכה המנוחה, ג'יין סימור), ששימש כלורד פרוטקטור בזמן שלטונו של אחיינו, אדוארד השישי.
ססיל, על פי רשימותיו האוטוביוגרפיות, ישב בפרלמנט כבר בשנת 1543; אך שמו לא הופיע ברשומות עד הפרלמנט של 1547, שאליו נבחר כנציג מחוז משפחתו, סטמפורד. עם נפילתו של אדוארד סימור, דוכס סומרסט בשנת 1549, נכלא אף ססיל במצודת לונדון. ססיל הביע את נאמנותו לעוצר החדש, ג'ון דאדלי, רוזן ורוויק ואחרי פחות משלושה חודשים השתחרר מכלאו. ב-5 בספטמבר 1550 הושבע ססיל כאחד משני מזכירי המדינה של המלך אדוארד. באפריל 1551, הפך ססיל לנגיד מסדר הבירית.
כדי להגן על השלטון הפרוטסטנטי מהכתרתה של מלכה קתולית, אילץ ב-1553 ג'ון דאדלי, כעת דוכס נורת'מברלנד, את עורכי הדין של המלך אדוארד להמציא הכשר משפטי לפסילת חוק הירושה השלישי (המסמך, שכותרתו "צוואתי לחוק הירושה", מנשל למעשה את אליזבת ומרי, הילדים הנותרים של הנרי השמיני, מן הכס, לטובת ג'יין גריי). ססיל התנגד למהלך במשך זמן מה אך לפקודת המלך אדוארד נאלץ לחתום על המסמך. כאשר עלתה מרי לשלטון, טען כי חתם כעד בלבד על המסמך.
הוא נבחר שוב לפרלמנט ב-1553, ב-1555 וב-1559 כנציג מחוז לינקולנשייר וב-1563 כנציג מחוז נורת'האמפטונשייר.
ממשל אליזבת

ג'ון דאדלי, דוכס נורת'מברלנד, העסיק את ויליאם ססיל בניהול אדמותיה של הנסיכה אליזבת ולפני מותה של בלאדי מרי נחשב לחבר ותיק בקרב משרתי הציבור (אנ') ולכן למן הרגע הראשון, המלכה החדשה הסתמכה על ססיל ומינתה אותו למזכיר המדינה. שליטתו ההדוקה על כספי הכתר וניהולם, הנהגת מועצת המלכה, ויצירת שירות מודיעין בעל יכולת גבוהה בפיקודו של פרנסיס וולסינגהם הפכו את ויליאם ססיל לשר הבכיר והחשוב בעידן האליזבתני.